José Ramos-Horta

José Manuel Ramos-Horta (sündinud 26. detsembril 1946 Dilis) on Ida-Timori poliitik.

Ta oli aastatel 2007–2012 Ida-Timori president. Teist ametiaega on ta Ida-Timori president alates 20. maist 2022.

Ta on 1996. aasta Nobeli rahuauhinna laureaat ja endine peaminister.

1974. aastal oli ta üks Iseseisva Ida-Timori Revolutsioonilise Rinde (FRETILIN) asutajaid.

9. mail 2007 valiti ta Ida-Timori presidendiks. 11. veebruaril 2008 sai ta ebaõnnestunud riigipöördekatse käigus raskelt vigastada ning viidi ravile Austraaliasse. 17. aprillil 2008 pöördus ta kodumaale tagasi ja asus uuesti oma ametikohustusi täitma.

Välislingid
"Oslos anti kätte Nobeli rahupreemiad", Eesti Päevaleht 11. detsember 1996 (DIGAR)

Kategooria:Nobeli rahuauhinna laureaadid
Kategooria:Ida-Timori presidendid
Kategooria:Ida-Timori peaministrid
Kategooria:Sündinud 1946